EkBass/fiwiki-20250220-pages-articles huggingface dataset:
Wolfgang Weise

Wolfgang Weise (s. 12. kesäkuuta 1949 Leipzig) on Itä-Saksaa edustanut entinen lentopalloilija. Hän kilpaili vuoden 1972 kesäolympialaisissa Münchenissä ja kuului siellä hopeaa saaneeseen joukkueeseen.Wolfgang Weise Biography and Olympic Results | Olympics at Sports-Reference.com == Lähteet == Luokka:Itäsaksalaiset lentopalloilijat Luokka:Itäsaksalaiset olympiamitalistit Luokka:Vuonna 1949 syntyneet Luokka:Elävät henkilöt
Wolfgang Maibohm

Wolfgang Maibohm (s. 11. heinäkuuta 1951) on Itä-Saksaa edustanut lentopalloilija. Hän kilpaili vuoden 1972 kesäolympialaisissa Münchenissä ja sai siellä joukkueineen hopeaa.Wolfgang Maibohm Biography and Olympic Results | Olympics at Sports-Reference.com == Lähteet == Luokka:Itäsaksalaiset lentopalloilijat Luokka:Itäsaksalaiset olympiamitalistit Luokka:Vuonna 1951 syntyneet Luokka:Elävät henkilöt
Ch’ŏlliman patsas

Ch’ŏlliman patsas () on muistomerkki Pohjois-Korean pääkaupungissa Pjongjangissa. Muistomerkki on valmistettu lahjaksi Kim Il-Sungille hänen täytettyään 49 vuotta. Veistos valmistui vuonna 1961. Muistomerkki koostuu 32 metriä korkeasta graniittisesta jalustasta ja 16 metriä korkeasta pronssisesta patsaasta. Yhteensä näillä on korkeutta 48 metriä. == Katso myös == * Chollima-liike == Lähteet == == Aiheesta muualla == Luokka:Pjongjang Luokka:Veistokset Luokka:Pohjois-Korean rakennukset ja rakennelmat
Felipe Fernández García

Felipe Fernández García (30. elokuuta 1935 – 6. huhtikuuta 2012) oli espanjalainen roomalaiskatolinen piispa. Hänet vihittiin papiksi Plasencian hiippakuntaan 28. heinäkuuta 1957 ja nimitettiin Avilan hiippakunnan piispaksi 22. lokakuuta 1976. Piispaksi vihkiminen seurasi 28. marraskuuta. Pääkonsekraattorina toimi Luigi Dadaglio, jota avustivat Maximino Romero de Lema ja José Delicado Baeza.Catholic-Hierarchy.org: Bishop Felipe Fernández García 12\. kesäkuuta 1991 Fernández García sai nimityksen San Cristóbal de La Laguna o Tenerifen hiippakunnan piispaksi, jonka virkaan hänet asetettiin 25. heinäkuuta. Hän erosi tehtävistään 29. kesäkuuta 2005. == Lähteet == Luokka:Tenerifen piispat Luokka:Espanjalaiset papit Luokka:Katoliset piispat Luokka:Vuonna 1935 syntyneet Luokka:Vuonna 2012 kuolleet
Sid Daniels

Sidney Edward Daniels, tunnetaan myös nimellä Sid Daniels (19. marraskuuta 1893 – 25. toukokuuta 1983) oli brittiläinen kauppalaivatyöntekijä ja viimeinen elossa ollut RMS Titanicin miehistön jäsen. Daniels, joka oli vain 18-vuotias kun Titanic törmäsi jäävuoreen ja upposi 15. huhtikuuta 1912, pelastui pitämällä kiinni väärinpäin kääntyneestä pelastusveneestä, kunnes RMS Carpathia pelasti hänet muutamia tunteja myöhemmin. == Lähteet == Luokka:Titanicin matkustajat ja miehistö Luokka:Brittiläiset merimiehet Luokka:Vuonna 1893 syntyneet Luokka:Vuonna 1983 kuolleet
Amadeo Rodríguez Magro

Amadeo Rodríguez Magro (s. 12. maaliskuuta 1946) on espanjalainen roomalaiskatolinen piispa. Hänet vihittiin papiksi Plasencian hiippakuntaan 14. kesäkuuta 1970 ja nimitettiin sen piispaksi 3. heinäkuuta 2003. Piispaksi vihkiminen seurasi 31. elokuuta. Pääkonsekraattorina toimi Manuel Monteiro de Castro, jota avustivat Antonio Montero Moreno ja Carlos López Hernández.Catholic-Hierarchy.org: Bishop Amadeo Rodríguez Magro == Lähteet == Luokka:Espanjalaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Carlos López Hernández

Carlos López Hernández (s. 4. marraskuuta 1945) on espanjalainen roomalaiskatolinen piispa. Hänet vihittiin papiksi Avilan hiippakuntaan 5. syyskuuta 1970 ja nimitettiin Plasencian piispaksi 15. maaliskuuta 1994. Piispaksi vihkiminen seurasi 15. toukokuuta. Pääkonsekraattorina toimi Mario Tagliaferri, jota avustivat Marcelo González Martín ja Elías Yanes Alvarez.Catholic-Hierarchy.org: Bishop Carlos López Hernández 9\. tammikuuta 2003 López Hernández sai nimityksen Salamancan piispaksi, jonka virkaan hänet asetettiin 2. maaliskuuta. == Lähteet == Luokka:Espanjalaiset papit Luokka:Katoliset piispat Luokka:Vuonna 1945 syntyneet Luokka:Elävät henkilöt
Horst Hoeck

Horst Hoeck (19. toukokuuta 1904 Berliini – 12. huhtikuuta 1969 Berliini) oli saksalainen soutaja. Hän oli mukana voittamassa kultaa perämiehellisessä nelikossa vuoden 1932 kesäolympialaisissa Los Angelesissa. Hän oli aiemmin kilpaillut kaksikossa vuoden 1928 kesäolympialaisissa Amsterdamissa.Horst Hoeck Biography and Olympic Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1904 syntyneet Luokka:Vuonna 1969 kuolleet
Walter Meyer

Walter Meyer (14. syyskuuta 1904 Tangermünde – 5. joulukuuta 1949 Buchenwald) oli saksalainen soutaja. Hän kilpaili vuoden 1932 kesäolympialaisissa Los Angelesissa ja oli siellä mukana voittamassa kultaa perämiehellisessä nelikossa.Walter Meyer Biography and Olympic Results | Olympics at Sports-Reference.com == Lähteet == Luokka:Saksalaiset soutajat Luokka:Saksalaiset olympiavoittajat Luokka:Vuonna 1904 syntyneet Luokka:Vuonna 1949 kuolleet
Victorio Oliver Domingo

Victorio Oliver Domingo (s. 23. joulukuuta 1929) on espanjalainen roomalaiskatolinen piispa. Hänet vihittiin papiksi 27. kesäkuuta 1954 ja nimitettiin Madridin arkkihiippakunnan vihkipiispaksi sekä Limisan titulaaripiispaksi 5. syyskuuta 1972. Piispaksi vihkiminen seurasi 12. lokakuuta. Pääkonsekraattorina toimi Vicente Enrique y Tarancón, jota avustivat Pedro Cantero Cuadrado ja Juan Ricote Alonso.Catholic-Hierarchy.org: Bishop Victorio Oliver Domingo Oliver Domingo sai 20. joulukuuta 1976 nimityksen Tarazonan ja 27. toukokuuta 1981 Albaceten piispaksi. 22. helmikuuta 1996 hänet nimitettiin Orihuela-Alicanten piispaksi, jona hän toimi, kunnes jäi eläkkeelle 26. marraskuuta 2005. == Lähteet == Luokka:Espanjalaiset papit Luokka:Katoliset piispat Luokka:Vuonna 1929 syntyneet Luokka:Elävät henkilöt
S. S. Rajamouli

S. S. Rajamouli (; s. 10. lokakuuta 1973 Raichur, Karnataka, Intia) on intialainen elokuvaohjaaja, joka työskentelee telugunkielisessä elokuvateollisuudessa. Hän tekee usein yhteistyötä käsikirjoittaja-isänsä Vijayendra Prasadin, säveltäjä-serkkunsa M. M. Keeravanin, puvustaja-vaimonsa Rama Rajamoulin ja kuvaaja K. K. Senthil Kumarin kanssa. Rajamouli tunnetaan erityisesti runsaasti erikoistehosteita käyttävistä elokuvista: sekä Magadheera (2009) että Eega (2012) ovat voittaneet Intian parhaiden erikoistehosteiden Kansallisen elokuvapalkinnon. == Ura == Rajamoulin ensimmäinen elokuva oli vuonna 2001 ilmestynyt Student No. 1, jonka hän ohjasi konkariohjaaja Kovelamudi Raghavendra Raon valvonnassa. Hänen seuraava elokuvansa, vuonna 2003 ilmestynyt Simhadri, rikkoi kaikki telugunkielisen elokuvateollisuuden ennätykset. Vuonna 2009 ilmestyneellä elokuvalla Magadheera S. S. Rajamouli rikkoi ennätykset uudestaan ja nosti paikallisen elokuvateollisuuden käyttämät erikoistehosteet uudelle tasolle. Elokuva voitti Kansallisen elokuvapalkinnon vuoden parhaista erikoistehosteista ja koreografiasta. Tästä elokuvasta Rajamouli palkittiin parhaan ohjaajan Nandi Awards -palkinnolla ja vuoden parhaana ohjaajana Filmfare Awards Southin telugukategoriassa. Joidenkin elokuvateattereiden ohjelmistossa Magadheeraa näytettiin yhdenjaksoisesti yli 1 000 päivää. Vuonna 2012 Rajamoulilta ilmestyi kärpäsen kostotarinasta kertova elokuva Eega, joka voitti vuoden parhaan telugunkielisen elokuvan Kansallisen elokuvapalkinnon. Eegasta kuvattiin telugunkielisen version kanssa samanaikaisesti myös tamilinkielinen versio Naan Ee. Merkittävä osa Eegan budjetista käytettiin erikoistehosteisiin, ja se voittikin Kansallisen elokuvapalkinnon myös vuoden parhaista erikoistehosteista. Viimeistään Eegan jälkeen Rajamoulia on alettu pitää yhtenä telugunkielisen elokuvateollisuuden menestyneimmistä ohjaajista ja käsikirjoittajista. Rajamoulin menestyselokuvat ovat tehneet tunnetuiksi monia nuoria telugunkielisen elokuvan supertähtiä, kuten Jr. NTR, Prabhas, Ram Charan ja Sunil. == Filmografia == Vuosi Elokuva Kieli Muuta 2001 Student No. 1 telugu 2003 Simhadri telugu 2004 Sye telugu 2005 Chhatrapati telugu 2006 Vikramarkudu telugu 2007 Yamadonga telugu 2009 Magadheera telugu Parhaan ohjaajan Nandi Awards -palkinto Parhaan teluguohjaajan Filmfare Awards South -palkinto 2010 Maryada Ramanna telugu 2012 Eega / Naan Ee telugu, tamili Parhaan telugunkielisen elokuvan Kansallinen elokuvapalkinto 2015 Baahubali: The Beginning telugu, tamili 2017 Baahubali: The Conclusion telugu, tamili 2021 RRR telugu == Lähteet == == Aiheesta muualla == * S. S. Rajamoulin kotisivut * * Luokka:Intialaiset elokuvaohjaajat Luokka:Intialaiset elokuvakäsikirjoittajat Luokka:Intialaiset elokuvatuottajat Luokka:Vuonna 1973 syntyneet Luokka:Elävät henkilöt
Jan Krenz-Mikołajczak

Janusz Stanisław "Jan" Krenz-Mikołajczak (30. maaliskuuta 1907 Poznań – 15. joulukuuta 2002 Poznań) oli puolalainen soutaja. Hän kilpaili vuoden 1932 kesäolympialaisissa Los Angelesissa ja sai siellä pronssia perämiehettömässä kaksikossa.Jan Mikołajczak Biography and Olympic Results | Olympics at Sports-Reference.com == Lähteet == Luokka:Puolalaiset soutajat Luokka:Puolalaiset olympiamitalistit Luokka:Vuonna 1907 syntyneet Luokka:Vuonna 2002 kuolleet
Fang Lizhi

Fang Lizhi (12. helmikuuta 1936 Kiina – 6. huhtikuuta 2012 Tucson, Yhdysvallat"Kiinan tunnetuin rikollinen" Fang Lizhi on kuollut , yle.fi Uutiset viitattu 8.4.2012) oli kiinalainen astrofyysikko ja toisinajattelija. Fang osallistui vuonna 1989 Taivaallisen rauhan aukion mielenosoitukseen.Johan Lagerkvist: Kina i globaliserings mitt. Bokförlaget DN, Stockholm 2007. s. 136–138, 194–195 Hänet oli jo aiemmin erotettu virastaan Pekingin yliopiston professorina ja Kiinan kommunistisesta puolueesta, sillä hänen vapaamielisten ajatustensa vaikutuksesta syntyi demokratiaa tavoitteleva opiskelijaliike 1986–1987.Letters from the Other China, The New York Review of Books, viitattu 8.4.2012 Viranomaisten tukahdutettua mielenosoitukset Fang ja hänen vaimonsa saivat turvapaikan Yhdysvaltain Pekingin suurlähetystöstä. Vuoden kuluttua heidän sallittiin poistua suurlähetystöstä, ja he muuttivat maanpakoon ensin Britanniaan ja sieltä Yhdysvaltoihin, missä Fang opetti Arizonan yliopistossa.Kissinger and China, Nybooks.com, viitattu 8.4.2012 ==Lähteet== Luokka:Kiinalaiset fyysikot Luokka:Kiinalaiset professorit Luokka:Vuonna 1936 syntyneet Luokka:Vuonna 2012 kuolleet
Austin ja Ally

Austin ja Ally () on yhdysvaltalaisen Disney Channel -kaapelikanavan nuorten tilannekomediasarja. Televisiosarjan ensi-ilta oli 2. joulukuuta 2011. Sarja kertoo Austinista, joka vahingossa varasti musiikkisäveltäjän Ally Dawsonin kappaleen ja nousi nettihitiksi yhdessä yössä. Allyn paras ystävä Trish vaihtelee useasti työpaikkaa, vaikka onkin Moonin vakituinen manageri. == Pääosissa == == Lähteet == Luokka:2010-luvun yhdysvaltalaiset nuorten tilannekomediat Luokka:Disney Channelin televisio-ohjelmat
Rock ’n’ Roll (Elvis Presleyn albumi)

Rock 'n' Roll on yhdysvaltalaisen laulaja Elvis Presleyn kokoelma-albumi, joka on julkaistu vuonna 1956 Britanniassa. Levymerkki on RCA Victor. == Kappaleet == ; Sivu 1 # Blue Suede Shoes (Perkins) # I Got a Sweetie (I Got a Woman) (Charles) # I'm Counting on You (Robertson) # I'm Left, You're Right, She's Gone (Kesler, Taylor) # That's All Right (Crudup) # Money Honey (Stone) ; Sivu 2 # Mystery Train (Parker, Phillips) # I'm Gonna Sit Right Down and Cry Over You (Thomas Biggs) # Trying to Get to You (Singleton, McCoy) # One-Sided Love Affair (Campbell) # Lawdy Miss Clawdy (Price) # Shake Rattle and Roll (Calhoun) Laulujen musiikkikustantaja on Carlin Music Corp. paitsi 1.2 ja 2.6 osalta Campbell Connelly, 2.2 Robert Mellin ja 2.4 United Artists. == Uudelleenjulkaisut == Vuonna 1972 Yhdistyneessä kuningaskunnassa toimiva RCA:n osasto (RCA Limited, Record Division, RCA House, Curzon Street, London W1) oli aloittanut Elvis Presleyn äänitteiden uudelleenjulkaisun. Ennen tätä albumia olivat ilmestyneet King Creole (RCA Victor SF 8231), A Date with Elvis (8235) ja Elvis for Everyone (8232). Rock 'n' Roll -albumi on muuten alkuperäisen kaltainen, mutta kansi on erilainen. Kansitekstin on laatinut Peter Aldersley. Kannessa kappale 2.3 on nimetty virheellisesti "Trying to Get You" ja LP-levyn etiketissä albumin nimenä on Rock n' Roll. == Lähteet == * Elvis Presley LP Rock 'n' Roll (RCA Victor SF 8233) 1972 Luokka: Vuoden 1956 kokoelma-albumit Luokka: Elvis Presleyn albumit
Satulasargi

Satulasargi (Oblada melanura) on itäisellä Atlantilla ja Välimerellä elävä kala. == Ulkonäkö ja koko == Satulasargi kasvaa 20–34 cm pitkäksi.http://www.afrikkanet.fi/elaimet/kalat/ahvenkalat9/sparidae/oblada.htm == Käyttäytyminen ja ravinto == Satulasargit elävät parvissa kivikkopohjan tai meriruohoniittyjen päällä. Ne ovat kaikkiruokaisia, mutta syövät eniten pieniä selkärangattomia.Fishbase == Käyttö == Satulasargi on tärkeä ruokakala ja sitä jahtaavat myös urheilukalastajat. ==Lähteet== == Aiheesta muualla == Luokka:Hammasahvenet
HBR Motorsport

HBR Motorsport on itävaltalainen formulatalli. Talli kilpaili Formula 3 Euroseriesissä vuosina 2003–2009 parhaana sijoituksenaan sarjan viides tila kaudelta 2006.http://formel3guide.de/saison/saison-2006/247 ==Lähteet== Luokka:Itävaltalaiset autourheilutallit
Jooniansaarten yhdysvallat

Jooniansaarten yhdysvallat () oli valtio Kreikan saaristossa, Seitsemän saaren tasavallan seuraajavaltio. Se oli Britannian protektoraatti, joka muodostettiin toisessa Pariisin rauhassa marraskuussa 1815. Protektoraattiaika päättyi 1864, kun Britannia lahjoitti saaret vastaperustetun Kreikan kuningaskunnan kuninkaalle Yrjö I:lle. Vuonna 1817 kirjoitetun perustuslain mukaan valtion hallituskaupunki oli Korfulla, uskonto ortodoksinen ja kieli mahdollisuuksien mukaan kreikka.Constitutional chart of Ionian islands 1817 Aiemmassa Septinsularin tasavallassa oli suosittu italian kieltä. Italiaa käytettiin jonkun verran edelleen, varsinkin Kefaloniassa. Jooniansaarten yhdysvallat muodostui seitsemästä saari-osavaltiosta: * Korfu * Kefaloniá * Zákynthos (Zante) * Lefkas (Santa Maura) * Paxós * Ithaka * Kythera (Cerigo) == Lähteet == == Aiheesta muualla == Luokka:Britannian entiset siirtomaat ja protektoraatit Euroopassa Luokka:Euroopan entiset valtiot Luokka:Jooniansaaret Luokka:Kreikan historia
Nikica Jelavić

Nikica Jelavić (s. 27. elokuuta 1985 Čapljina, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Hull Cityä. Hän on pelannut Kroatian maajoukkueessa 36 ottelua tehden niissä 6 maalia. ==Lähteet== Luokka:Kroatialaiset jalkapalloilijat Luokka:Vuonna 1985 syntyneet Luokka:Elävät henkilöt
Lättäahvenet

Lättäahvenet (Percophidae) on ahvenkaloihin kuuluva heimo. Heimon lajeja tavataan Atlantista ja Tyynestämerestä. ==Lajit ja anatomia== Lättäahventen heimoon kuuluu lähteestä riippuen 11-13 sukua ja noin 40 lajia. Kooltaan lättäahvenet ovat pienehköjä ja kasvavat korkeintaan noin 10-30 cm pitkiksi. Kalat ovat ruumiinrakenteeltaan pitkulaisia ja erityisesti päästään ja kuonostaan litteitä. Lajien silmät ovat hyvin suuret ja myös suu on kookas. Lättäahvenilla voi olla yksi tai kaksi selkäevää. Jos selkäeviä on kaksi, etumainen on piikikäs ja taaempi hyvin pitkä. Rintaevät ovat pitkät ja leveät, ja lättäahventen vatsaevät ovat kaukana toisistaan. Väritykseltään lajit ovat yleensä harmaita ja ruumiissa on erivärisiä laikkuja. ==Levinneisyys ja elintavat== Lättaahvenlajeja tavataan Atlantista sekä indopasifisen merialueen länsiosista ja Tyynenmeren kaakkoisosista. Ne elävät lähellä pohjaa tyypillisesti 80-900 metrin syvyydessä. Kalat ovat petoja, jotka syövät pienempiä kaloja ja äyriäisiä kuten katkarapuja. ==Lähteet== Luokka:Jääkalamaiset
Kauppakeskus Ilo

Kauppakeskus Ilo on kauppakeskus, joka sijaitsee Ylöjärven Elovainion kaupunginosassa. ==Katso myös== *Kauppakeskus Elo ==Aiheesta muualla== *Kauppakeskus Ilon kotisivut Ilo Luokka:Elovainio
Bohdan Andrzejewski

Bohdan Andrzejewski (s. 15. tammikuuta 1942 Kielce) on puolalainen uransa lopettanut miekkailija. Hän sai joukkueineen pronssia kalvalla vuoden 1968 kesäolympialaisissa Méxicossa. Lisäksi hän osallistui siellä kalvan yksilökilpailuun jääden 17. sijalle.Bohdan Andrzejewski Biography and Olympic Results | Olympics at Sports-Reference.com Andrzejewski oli mukana sijoittumassa kalvan joukkuekilpailussa viidenneksi kesäolympialaisissa 1964 ja kuudenneksi kesäolympialaisissa 1972. == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1942 syntyneet Luokka:Elävät henkilöt
Michał Butkiewicz

Michał Butkiewicz (s. 18. elokuuta 1942 Varsova) on puolalainen entinen miekkailija. Hän kilpaili vuoden 1968 kesäolympialaisissa Méxicossa ja oli siellä mukana saamassa pronssia kalvan joukkuekilpailussa.Michał Butkiewicz Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1942 syntyneet Luokka:Elävät henkilöt
Henryk Nielaba

Henryk Nielaba (s. 5. syyskuuta 1933) on puolalainen entinen miekkailija. Hän kilpaili kalvan yksilö- ja joukkuekilpailuissa kolmissa perättäisissä kesäolympialaisissa vuosina 1964–1972. Vuoden 1968 kesäolympialaisissa Méxicossa hän oli mukana saamassa joukkuekilpailussa pronssia.Henryk Nielaba Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1933 syntyneet Luokka:Elävät henkilöt
Adam Lisewski

Adam Michał Lisewski (20. tammikuuta 1944 Varsova – 23. helmikuuta 2023 Varsova) oli puolalainen miekkailija. Hän oli mukana saamassa pronssia floretin joukkuekilpailussa vuoden 1968 kesäolympialaisissa Méxicossa. Lisäksi hän osallistui siellä floretin yksilökilpailuun jääden 17. sijalle.Adam Lisewski Biography and Olympic Results | Olympics at Sports-Reference.com == Lähteet == Luokka:Puolalaiset miekkailijat Luokka:Puolalaiset olympiamitalistit Luokka:Vuonna 1944 syntyneet Luokka:Vuonna 2023 kuolleet
Maria Vicol

Maria Vicol (o.s. Tăitiş; 17. lokakuuta 1935 Bukarest – 13. maaliskuuta 2015) oli romanialainen miekkailija. Hän sai pronssia floretin yksilökilpailussa vuoden 1960 kesäolympialaisissa Roomassa. Hän osallistui siellä myös sen joukkuekilpailuun. Myös kesäolympialaisissa 1964 Tokiossa Vicol kilpaili sekä floretin yksilö- että joukkuekilpailussa, mutta siellä hän ei päässyt mitalisijoille.Maria Vicol Biography and Olympic Results | Olympics at Sports-Reference.com Vuoden 1968 kesäolympialaisissa Méxicossa Vicol kilpaili vain floretin joukkuekilpailussa ja oli siinä mukana saamassa pronssia. == Lähteet == Luokka:Romanialaiset miekkailijat Luokka:Romanialaiset olympiamitalistit Luokka:Vuonna 1935 syntyneet Luokka:Vuonna 2015 kuolleet
Jean-Guy Hamelin

Jean-Guy Hamelin (8. lokakuuta 1925 – 1. maaliskuuta 2018) oli kanadalainen roomalaiskatolinen piispa. Hänet vihittiin papiksi Trois Rivièresin hiippakuntaan 11. kesäkuuta 1949 ja nimitettiin Rouyn-Norandan hiippakunnan piispaksi 29. marraskuuta 1973. Piispaksi vihkiminen seurasi 9. helmikuuta 1974. Pääkonsekraattorina toimi Maurice Roy, jota avustivat Gaston Hains ja Jacques Landriault.Catholic-Hierarchy.org: Bishop Jean-Guy Hamelin Hamelin jäi eläkkeelle 30. marraskuuta 2001. == Lähteet == Luokka:Kanadalaiset papit Luokka:Katoliset piispat Luokka:Vuonna 1925 syntyneet Luokka:Vuonna 2018 kuolleet
Elovainio

thumb|Elovainion yritysaluetta. Elovainio on kaupunginosa Ylöjärvellä. Elovainion pinta-ala on 540 hehtaaria.Elovainio, Ylöjärvi Elovainio kuuluu samaan suunnittelualueeseen yhdessä Kirkonseudun ja Soppeenmäen kanssa.Ylöjärven ydinkeskustan osayleiskaavan muutos: osallistumis- ja arviointisuunnitelma Elovainiolla on muun muassa Kauppakeskus Elo ja Kauppakeskus Ilo. ==Lähteet== *
Jacques Landriault

Jacques Landriault (23. syyskuuta 1921 Alfred, Ontario – 6. marraskuuta 2017 Ottawa, Ontario) oli kanadalainen roomalaiskatolinen piispa. Hänet vihittiin papiksi 9. helmikuuta 1947 ja nimitettiin Alexandria-Cornwallin hiippakunnan vihkipiispaksi sekä Cadin titulaaripiispaksi 15. toukokuuta 1962. Piispaksi vihkiminen seurasi 25. heinäkuuta. Pääkonsekraattorina toimi Sebastiano Baggio, jota avustivat Rosario L. Brodeur ja Maxime Tessier.Catholic- Hierarchy.org: Bishop Jacques Landriault Landriault sai 27. toukokuuta 1964 nimityksen Hearstin ja 24. maaliskuuta 1971 Timminsin piispaksi. 24. maaliskuuta 1971 hänet nimitettiin myös Hearstin apostoliseksi hallitsijaksi, jonka tehtävistä hän erosi 8. helmikuuta 1973. Hän erosi myös Timminsin hiippakunnan johdosta 13. joulukuuta 1990. Landriault osallistui Vatikaanin toiseen kirkolliskokoukseen. == Lähteet == Luokka:Kanadalaiset papit Luokka:Katoliset piispat Luokka:Vuonna 1921 syntyneet Luokka:Vuonna 2017 kuolleet
John Joseph Snyder

John Joseph Snyder (25. lokakuuta 1925 New York – 27. syyskuuta 2019Retired leader of Diocese of St. Augustine dies at 93 ) oli yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 9. kesäkuuta 1951 ja nimitettiin sen vihkipiispaksi sekä Forum Popiliin titulaaripiispaksi 13. joulukuuta 1972. Piispaksi vihkiminen seurasi 2. helmikuuta 1973. Pääkonsekraattorina toimi Francis John Mugavero, jota avustivat John Joseph Boardman ja Paul Leonard Hagarty.Catholic-Hierarchy.org: Bishop John Joseph Snyder 2\. lokakuuta 1979 Snyder sai nimityksen Saint Augustinen piispaksi, jonka virkaan hänet asetettiin 5. joulukuuta 1979 ja jossa hän toimi, kunnes jäi eläkkeelle 12. joulukuuta 2000. == Lähteet == Luokka:Yhdysvaltalaiset katoliset piispat Luokka:Vuonna 1925 syntyneet Luokka:Vuonna 2019 kuolleet
Victor Benito Galeone

Victor Benito Galeone (13. syyskuuta 1935 Philadelphia, Pennsylvania – 29. toukokuuta 2023 Catonsville, MarylandCatholic-Hierarchy.org: Bishop Victor Benito Galeone) oli yhdysvaltalainen roomalaiskatolinen piispa. Hänet vihittiin papiksi Baltimoren arkkihiippakuntaan 18. joulukuuta 1960 ja nimitettiin Saint Augustinen hiippakunnan piispaksi 26. kesäkuuta 2001. Piispaksi vihkiminen seurasi 21. elokuuta. Pääkonsekraattorina toimi John Clement Favalora, jota avustivat John Joseph Snyder ja William Francis Malooly. Galeone jäi eläkkeelle 27. huhtikuuta 2011. == Lähteet == Luokka:Yhdysvaltalaiset katoliset piispat Luokka:Vuonna 1935 syntyneet Luokka:Vuonna 2023 kuolleet
Liam Cunningham

Liam Cunningham (s. 2. kesäkuuta 1961 Dublin, Irlanti) on irlantilainen näyttelijä. Hän on esiintynyt yli 80 elokuva- tai televisioprojektissa vuodesta 1992 lähtien. Cunningham tunnetaan muun muassa roolistaan Davos Merenvertona televisiosarjassa Game of Thrones (2012–2019). ==Aiheesta muualla== * Luokka:Irlantilaiset näyttelijät Luokka:Vuonna 1961 syntyneet Luokka:Elävät henkilöt
Francisco Manuel Vieira

Francisco Manuel Vieira (29. lokakuuta 1925 Rio Tinto – 23. joulukuuta 2013) oli brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. joulukuuta 1952 ja nimitettiin sen vihkipiispaksi sekä Hippo Diarrhytuksen titulaaripiispaksi 12. joulukuuta 1974. Piispaksi vihkiminen seurasi 25. tammikuuta 1975. Pääkonsekraattorina toimi Paulo Evaristo Arns, jota avustivat Benedito de Ulhôa Vieira ja José Thurler.Catholic-Hierarchy.org: Bishop Francisco Manuel Vieira 15\. maaliskuuta 1989 Vieira sai nimityksen Osascon piispaksi, jona hän toimi, kunnes jäi eläkkeelle 24. huhtikuuta 2002. == Lähteet == Luokka:Brasilialaiset papit Luokka:Katoliset piispat Luokka:Vuonna 1925 syntyneet Luokka:Vuonna 2013 kuolleet
Jani Paasonen

Jani Petteri Paasonen (s. 11. huhtikuuta 1975 Mäntyharju) on suomalainen ralliautoilija, joka on urallaan kilpaillut muun muassa 30 MM-rallissa ja voittanut kertaalleen N-ryhmän MM-pronssia. ==Ura== Paasonen voitti vuonna 1996 juniorien SM-hopeaa, aloitettua ralliuransa vain vuotta aiemmin. Ensimmäisen MM-osakilpailunsa hän ajoi vuonna 1997 Suomessa, sijoittuen N-ryhmässä Mitsubishillään seitsemänneksi. Vuonna 2000 Paasonen voitti N-ryhmän Suomen mestaruuden. Vuoden 2001 Ruotsin MM-rallissa Paasonen pääsi ajamaan ensimmäistä kertaa WRC-autolla MM-tasolla. Kilpailu Ford Focus WRC:llä päättyi kuitenkin keskeytykseen, ja sama kohtalo toistui myös kesällä Suomen MM-rallissa. Seuraavana vuonna Paasonen pääsi ajamaan Mitsubishin tehdastallin kolmatta autoa kuudessa rallissa, joista parhaana saavutuksena kahdeksas sija. Tuolloin pisteitä jaettiin kuitenkin vain kuudelle parhaalle, joten Paasosen pistetili jäi avaamatta. Kaudella 2004 Paasonen pääsi ajamaan kotikisassaan Suomessa Škodan tehdastallin autolla, ja onnistui kuudennella sijallaan hankkimaan ensimmäistä kertaa MM-pisteitä. Hyvien suoritusten ansiosta Paasonen pääsi seuraavalle kaudelle vakituiseksi osaksi Skodan tiimiä, jakaen tallin toisen auton maanmiehensä Janne Tuohinon kanssa. Samana vuonna Paasonen juhli N-ryhmän MM-pronssia keräten 29 pistettä. Maailmanmestaruuden vei Niall McShea (35 pistettä) ennen Toshihiro Araita (30 pistettä). ==Parhaimmat saavutukset== *1996 - Hopeaa junioreiden SM-sarjassa *1997 - Kultaa SM- jääradalla *1999 - Pronssia rallin SM-sarjassa (N-ryhmä) *1999 - 10. Tuotantoautojen MM-sarjassa (N-ryhmä) *2000 - Kultaa rallin SM-sarjassa (N-ryhmä) *2000 - 4. Tuotantoautojen MM-sarjassa (N-ryhmä) *2004 - Pronssia tuotantoautojen MM-sarjassa (N-ryhmä) *2004 - 19. rallin MM-sarjassa *2008 - Hopeaa rallicrossin SM-sarjassa (I-div.) Luokka:Suomalaiset ralliautoilijat Luokka:Rallin Suomen-mestarit Luokka:Vuonna 1975 syntyneet Luokka:Elävät henkilöt
Bosco Penha

Bosco Penha (s. 10. tammikuuta 1937 Bombay) on intialainen roomalaiskatolinen piispa. Hänet vihittiin papiksi Bombayn arkkihiippakuntaan 20. joulukuuta 1967 ja nimitettiin sen vihkipiispaksi sekä Maxula Prateksen titulaaripiispaksi 15. toukokuuta 1987. Piispaksi vihkiminen seurasi 8. elokuuta. Pääkonsekraattorina toimi Simon Ignatius Pimenta, jota avustivat Longinus Gabriel Pereira ja Ferdinand Joseph Fonseca.Catholic-Hierarchy.org: Bishop Bosco Penha Penha jäi eläkkeelle 14. tammikuuta 2012. == Lähteet == Luokka:Intialaiset katoliset piispat Luokka:Vuonna 1937 syntyneet Luokka:Elävät henkilöt
Donald Thériault

Donald Thériault (s. 18. tammikuuta 1946 Paquetville) on kanadalainen roomalaiskatolinen piispa. Hänet vihittiin papiksi Londonin hiippakuntaan 8. toukokuuta 1971 ja nimitettiin Kanadan sotilaspiispaksi 25. maaliskuuta 1998. Piispaksi vihkiminen seurasi 1. kesäkuuta. Pääkonsekraattorina toimi John Michael Sherlock, jota avustivat Eugène Philippe LaRocque ja André Vallée.Catholic-Hierarchy.org: Bishop Donald Thériault == Lähteet == Luokka:Kanadalaiset papit Luokka:Katoliset piispat Luokka:Vuonna 1946 syntyneet Luokka:Elävät henkilöt
Christer Abrahamsson

Kurt Christer Abrahamsson (s. 8. huhtikuuta 1947 Uumaja) on ruotsalainen entinen jääkiekkoilija, joka pelasi maalivahtina. Myös Christerin kaksosveli Thommy oli jääkiekkoilija. == Ura == Abrahamsson aloitti uransa Ruotsin pääsarjassa pelannesta Leksands IF:stä vuonna 1964. Hän pelasi ensimmäisissä arvokisoissaan MM-kilpailuissa 1971, joissa Ruotsi sai pronssia. Abrahamsson oli kentällä kolmessa ottelussa Sapporon olympialaisissa 1972, joissa maa oli neljäs ja hänet valittiin samana vuonna kotimaassaan tähdistöjoukkueeseen. Hän sai pronssia samana vuonna MM-kisoista Prahasta. Abrahamsson pääsi tähdistöön toista kertaa vuonna 1973, jolloin hän myös oli voittamassa MM-hopeaa Moskovassa pidetyistä kisoista. Abrahamsson sai pronssia MM-kisoista 1974 ja samalla kaudella hänet valittiin Ruotsin vuoden pelaajaksi. Abrahamsson siirtyi kaudeksi 1974-1975 kymmenen vuotta edustamastaan Leksandista WHA:han New England Whalersiin. Hän kuitenkin palasi vuonna 1977 takaisin Leksandiin, jossa hän pelasi uransa loppuun saakka. Abrahamsson oli Ruotsin joukkueessa vielä vuoden 1981 MM-kisoissa, mutta ei pelannut yhtään kokonaista ottelua. Joukkue voitti kyseisissä kisoissa hopeaa. Oman pelaajauransa jälkeen Abrahamsson ryhtyi valmentajaksi. Hän luotsasi Elitserienissä Leksandia kauden 1990-1991, ja oli seuraavat kaksi vuotta Rögle BK:n peräsimessä. Abrahamsson oli Malmö IF:n valmentaja kaudella 1995-1996, mutta piti sen jälkeen taukoa. Hän kuitenkin palasi vielä Saksan DEL-liigaan Hannover Scorpionsiin kesken kautta 2001-2001\. Abrahamsson vaihdettiin pois kesken seuraavan kauden. == Lähteet == Luokka:Ruotsalaiset jääkiekkomaalivahdit Luokka:Vuonna 1947 syntyneet Luokka:Elävät henkilöt
Fiorenzo Marini

Fiorenzo Marini (14. maaliskuuta 1914 Wien – 25. tammikuuta 1991 Chieri) oli italialainen miekkailija. Hän saavutti kalvan joukkuekilpailussa hopeaa kesäolympialaisissa 1948 ja kultaa kesäolympialaisissa 1960.Fiorenzo Marini Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1914 syntyneet Luokka:Vuonna 1991 kuolleet
Ratas

Ratas voi tarkoittaa ainakin seuraavia: * vesiratas, virtaavan veden energian hyödyntämiseen käytettävä väline * hammasratas eli hammaspyörä, voimansiirtoväline * Ratas, sysmäläinen rockyhtye * Oy Insinööritoimisto Ratas, suomalaisten SS-vapaaehtoisten värväyksessä käytetty peiteyritys * Ratas Music Group, 2009 perustettu levy-yhtiö * Ratas, sukunimenä: ** Jüri Ratas (s. 1978), Viron pääministeri 2016–2021 ** Rein Ratas (1938–2022), virolainen poliitikko
Argolidokorinthía

Árgolidokorinthía () oli yksi Kreikan prefektuureista. Sen pääkaupunki oli Náfplio. Prefektuuri perustettiin vuonna 1833, kun Argolis ja Korinthia yhdistyivät yhdeksi hallinnolliseksi alueeksi. Prefektuuriin kuuluivat myös Hydran, Kytheran ja Spétseen saaret. Prefektuuri jaettiin vuonna 1899 Argoliin ja Korinthian prefektuureiksi. Ne yhdistyivät jälleen vuonna 1909 ja erosivat uudelleen vuonna 1949 kahdeksi eri prefektuuriksi. Vuonna 1940 Argoliin alueella prefektuurissa oli kaksi kuntaa (), jotka olivat Náfplio ja Árgos, sekä 58 itsenäistä kyläkuntaa (). == Lähteet == Luokka:Kreikan prefektuurit
William Clifford Newman

William Clifford Newman (16. elokuuta 1928 Baltimore, Maryland – 20. toukokuuta 2017 Timonium, Maryland) oli yhdysvaltalainen roomalaiskatolinen piispa. Hänet vihittiin papiksi Baltimoren arkkihiippakuntaan 29. toukokuuta 1954 ja nimitettiin sen vihkipiispaksi sekä Numlulin titulaaripiispaksi 25. toukokuuta 1984. Piispaksi vihkiminen seurasi 2. heinäkuuta. Pääkonsekraattorina toimi William Donald Borders, jota avustivat Thomas Austin Murphy ja Eugene Antonio Marino.Catholic-Hierarchy.org: Bishop William Clifford Newman Newman jäi eläkkeelle 28. elokuuta 2003. == Lähteet == Luokka:Yhdysvaltalaiset katoliset piispat Luokka:Vuonna 1928 syntyneet Luokka:Vuonna 2017 kuolleet
Willi Weber

Wilhelm "Willi" Friedrich Weber (s. 11. maaliskuuta 1942, Regensburg, Saksa) on saksalainen moottoriurheilun taustavaikuttaja sekä manageri. Hän on toiminut lukuisten saksalaisten kilpa-autoilijoiden taustalla, ja tunnetaan parhaiten työstään Schumacherin veljesten, Michaelin sekä Ralfin managerina. Weberin työ ja Schumacherin yhteistyö päättyi vuonna 2006. == Lähteet == Luokka:Formula 1 -taustavaikuttajat Luokka:Urheiluagentit Luokka:Vuonna 1942 syntyneet Luokka:Elävät henkilöt
Eugène Philippe LaRocque

Eugène Philippe LaRocque (27. maaliskuuta 1927 Windsor – 16. joulukuuta 2018https://www.facebook.com/WindsorLatinMassCommunity/photos/rpp.466919476662925/2135733183114871/?type=3&theater;) oli kanadalainen roomalaiskatolinen piispa. Hänet vihittiin papiksi 7. kesäkuuta 1952 ja nimitettiin Alexandria in Ontarion hiippakunnan piispaksi 24. kesäkuuta 1974. Piispaksi vihkiminen seurasi 3. syyskuuta. Pääkonsekraattorina toimi Gerald Emmett Carter, jota avustivat Louis Joseph Jean Marie Fortier ja Philip Francis Pocock. LaRocque asetettiin virkaansa 15. syyskuuta.Catholic-Hierarchy.org: Bishop Eugène Philippe LaRocque LaRocque jäi eläkkeelle 27. huhtikuuta 2002. == Lähteet == Luokka:Kanadalaiset papit Luokka:Katoliset piispat Luokka:Vuonna 1927 syntyneet Luokka:Vuonna 2018 kuolleet
Blaise-Ernest Morand

Blaise-Ernest Morand (s. 12. syyskuuta 1932) on kanadalainen roomalaiskatolinen piispa. Hänet vihittiin papiksi 22. maaliskuuta 1958 ja nimitettiin Prince-Albertin hiippakunnan koadjuuttoripiispaksi 22. huhtikuuta 1981. Piispaksi vihkiminen seurasi 29. kesäkuuta. Pääkonsekraattorina toimi Laurent Morin, jota avustivat Eugène Philippe LaRocque ja James Patrick Mahoney.Catholic-Hierarchy.org: Bishop Blaise-Ernest Morand Morandista tuli Prince-Albertin piispa 9. huhtikuuta 1983. Hän jäi eläkkeelle 26. toukokuuta 2008. == Lähteet == Luokka:Kanadalaiset papit Luokka:Katoliset piispat Luokka:Vuonna 1932 syntyneet Luokka:Elävät henkilöt
Thommy Abrahamsson

Ulf Thommy Abrahamsson (s. 8. huhtikuuta 1947 Uumaja) on ruotsalainen entinen jääkiekkoilija, joka pelasi puolustajana. Myös Thommyn kaksosveli Christer oli jääkiekkoilija. == Ura == Abrahamssonin ura alkoi Leksands IF:stä vuonna 1964, ja hän pääsi ensimmäisiin arvokisoihinsa vuonna 1970, kun Ruotsi sai hopeaa MM-kisoista. Seuraavana hän oli voittamassa pronssia Sveitsissä pidetyistä kisoista. Abrahamsson pelasi Sapporon olympialaisissa 1972 kuusi ottelua ja teki yhden maalin, kun Ruotsi sijoittui neljänneksi ja voitti samana vuonna MM-pronssia. Vuonna 1973 hän voitti jo neljännen MM-kisojen mitalinsa, hopeaa ja hänet nimettiin kauden päätteeksi maansa vuoden pelaajaksi. Abrahamsson oli samana vuonna myös Ruotsin sarjan tähdistöjoukkueessa. Abrahamsson voitti pronssia Helsingin MM-kisoista 1974 ja tuli valituksi maansa pääsarjan tähdistöjoukkueeseen. Kyseisen kauden jälkeen hän lähti pitkäaikaisesta seurajoukkueestaan Leksandista Yhdysvaltoihin New England Whalersiin. Abrahamsson viihtyi joukkueessa kolme kautta, jonka jälkeen hän tuli takaisin Leksandiin. Vuonna 1980 hän kuitenkin meni vielä takaisin Pohjois-Amerikkaan, jossa hän pelasi kaudella 1980-1981 NHL-joukkue Hartford Whalersissa 32 ottelua ja teki 17 tehopistettä. Kauden jälkeen hän pelasi vielä Timrå IK:ssa kaksi vuotta ennen kuin lopetti jääkiekon. Abrahamsson pelasi ammattilaisena yhteensä 679 ottelua, joissa hän hankki 373 tehopistettä ja 620 jäähyminuuttia. == Lähteet == Luokka:Ruotsalaiset jääkiekkoilijat Luokka:Vuonna 1947 syntyneet Luokka:Elävät henkilöt
Donald Bolen

Donald Bolen (s. 7. helmikuuta 1961) on kanadalainen roomalaiskatolinen piispa. Hänet vihittiin papiksi Reginan arkkihiippakuntaan 12. lokakuuta 1991 ja nimitettiin Saskatoonin hiippakunnan piispaksi 21. joulukuuta 2009. Piispaksi vihkiminen seurasi 25. maaliskuuta 2010. Pääkonsekraattorina toimi Daniel Joseph Bohan, jota avustivat James Vernon Weisgerber ja Brian Farrell.Catholic-Hierarchy.org: Bishop Donald Bolen == Lähteet == Luokka:Kanadalaiset papit Luokka:Katoliset piispat Luokka:Vuonna 1961 syntyneet Luokka:Elävät henkilöt
Puoliapinat

Puoliapinat (Strepsirrhini) on alalahko kädellisten (Primates) lahkossa. Puoliapinoita elää Saharan eteläpuolisessa Afrikassa, erityisesti Madagaskarilla, sekä Etelä-Intiassa, Kaakkois-Aasiassa ja Indonesiassa.Uusi Suuri Eläinkirja, nisäkkäät 1, WSOY, 1974, ISBN 951-0-03731-1 == Piirteet == Puoliapinat ovat noin kissan kokoisia, puussa elämiseen sopeutuneita eläimiä: niillä on pitkät sormet ja kiipeämiseen sopiva kämmen, jossa peukalo on kääntynyt muita sormia vastaan. Useimmat puoliapinat ovat yöeläimiä, mistä kertoo niiden suuret silmät ja tarkka kuulo. Puoliapinat eroavat kädellisten toisesta alalahkosta Haplorrhini seuraavasti: * Pienemmät aivot suhteessa ruumiin kokoon * Kyky tuottaa C-vitamiinia Pollock, J. I.; Mullin, R. J. (1987). "Vitamin C biosynthesis in prosimians: Evidence for the anthropoid affinity ofTarsius". American Journal of Physical Anthropology 73 (1): 65–70 * Enimmäkseen yöeläimiä * Lisääntymiskausi ja kiima-aika * Poikueessa monta poikasta kerrallaan * Naarailla useita nännejä * Kostea nenä * Nenään kiinnittyvä ylähuuli, mikä rajoittaa ilmehtimistä * Pitkä kuono ja siten koiramainen ulkonäkö == Luokittelu == Puoliapinoiden alalahko jaetaan nykyisin kolmeen osalahkoon, joissa on yhteensä seitsemän heimoa. Aiemmin puoliapinoiden alalahkoon, jonka tieteellinen nimi oli silloin Prosimii, luettiin myös kummituseläimet (Tarsiidae). Nykyisin kummituseläimet luokitellaan yhdessä apinoiden kanssa Haplorrhini-alalahkoon. ;alalahko puoliapinat (Strepsirrhini) *osalahko makimaiset puoliapinat (Lemuriformes) ** yläheimo Cheirogaleoidea *** heimo pikkumakit (Cheirogaleidae) ** yläheimo Lemuroidea *** heimo makit (Lemuridae) *** heimo kärppämakit (Lepilemuridae, vanh. Megaladapidae) *** heimo indrit (Indridae) * osalahko Chiromyiformes ** heimo sormieläimet (Daubentoniidae) * osalahko lorimaiset puoliapinat (Lorisiformes) ** heimo lorit (Lorisidae) ** heimo galagot (Galagidae) == Lähteet == * Luokka:Seulonnan keskeiset artikkelit
Herman Meyboom

Herman Meyboom (23. elokuuta 1889 Surabaya – ?) oli belgialainen vesipalloilija ja uimari. Hän kilpaili vuoden 1908 kesäolympialaisissa Lontoossa sekä vesipallossa että 100 metrin vapaauinnissa saaden ensin mainitussa joukkueineen hopeaa.Herman Meyboom Biography and Olympic Results | Olympics at Sports-Reference.com Meyboom osallistui vesipalloon ja 100 metrin vapaauintiin myös vuoden 1912 kesäolympialaisissa Tukholmassa kuuluen ensin mainitussa pronssia saaneeseen joukkueeseen. == Lähteet == Luokka:Belgialaiset vesipalloilijat Luokka:Belgialaiset uimarit Luokka:Belgialaiset olympiamitalistit Luokka:Vuonna 1889 syntyneet Luokka:Kuolinvuosi puuttuu
Victor Boin

Victor C. Boin (28. helmikuuta 1886 – 31. maaliskuuta 1974) oli belgialainen vesipalloilija, uimari ja miekkailija.Victor Boin Biography and Olympic Results | Olympics at Sports-Reference.com Kesäolympialaisissa 1908 Lontoossa Boin sai hopeaa vesipallossa ja kilpaili lisäksi 100 metrin vapaauinnissa. Vuoden 1912 kesäolympialaisissa Tukholmassa hän sai pronssia vesipallossa ja sijoittui miekkailijana neljänneksi kalvan yksilökilpailussa. Kesäolympialaisissa 1920 Antwerpenissä hän sai kalvan joukkuekilpailussa hopeaa ja kilpaili lisäksi sen yksilökilpailussa. == Lähteet == Luokka:Belgialaiset vesipalloilijat Luokka:Belgialaiset uimarit Luokka:Belgialaiset miekkailijat Luokka:Belgialaiset olympiamitalistit Luokka:Vuonna 1886 syntyneet Luokka:Vuonna 1974 kuolleet
Ramón Beca

José Ramón Beca Borrego (s. 8. huhtikuuta 1953 Sevilla) on espanjalainen entinen kenttäratsastaja. Hän edusti seuratasolla Club Piñedaa. Oman ratsastusuransa jälkeen hän on toiminut hevosten kasvattajana. Beca osallistui olympialaisiin ensimmäistä kertaa Soulissa 1988, jossa hän oli henkilökohtaisen kilpailun 32. Hän oli vuoden 1990 MM-kisoissa mukana maansa joukkueessa, joka sijoittui viidenneksi kolmen päivän kisassa ja oli henkilökohtaisessa kilpailussa 33. paras. Beca oli lajissa 17. Atlantan olympialaisissa 1996 ja ratsasti Espanjan joukkueessa, joka sijoittui yhdeksänneksi MM-kilpailuissa 1998. Hän oli mukana joukkuekilpailussa myös vuoden 2000 olympialaisissa, joissa maa oli seitsemäs. Beca jatkoi kilpailemista vuoteen 2003 saakka. == Lähteet == Luokka:Espanjalaiset kenttäratsastajat Luokka:Vuonna 1953 syntyneet Luokka:Elävät henkilöt
William Bernard Kelly

William Bernard Kelly (7. tammikuuta 1855 – 26. joulukuuta 1921) oli australialainen roomalaiskatolinen piispa. Hänet vihki papiksi Perthin hiippakuntaan Martin Crane 24. kesäkuuta 1883, ja hänet nimitettiin Kimberley in Western Australian apostoliseksi vikaariksi vuonna 1894.Catholic- Hierarchy.org: Bishop William Bernard Kelly Kelly sai 21. maaliskuuta 1898 nimityksen Geraldtonin piispaksi, ja piispaksi vihkiminen seurasi 14. elokuuta. Pääkonsekraattorina toimi James Francis Corbett, jota avustivat James Maher ja John Dunne. Kelly erosi tehtävistään apostolisena vikaarina vuonna 1909, mutta jatkoi toimintaansa Geraldtonin hiippakunnan johdossa, kunnes kuoli 66-vuotiaana virassa. == Lähteet == Luokka:Australialaiset papit Luokka:Katoliset piispat Luokka:Vuonna 1855 syntyneet Luokka:Vuonna 1921 kuolleet
Thomas Molineux

Thomas Molineux (14. toukokuuta 1759 Manchester – 15. marraskuuta 1850 Macclesfield) oli englantilainen pikakirjoittaja ja opettaja. Hän toimi opettajana Macclesfieldissä ja julkaisi John Byromin pikakirjoitusjärjestelmästä useita oppikirjoja, joista tuli hyvin suosittuja. == Teoksia == *An Abridgement of Mr. Byrom's Universal English Short-hand (1796) *An Introduction to Byrom's Universal English Short-hand *The Short- hand Instructor or Stenographical Copy Book == Lähteet == Luokka:Pikakirjoittajat Luokka:Vuonna 1759 syntyneet Luokka:Vuonna 1850 kuolleet
Gennaro Pasca

Gennaro Pasca (23. tammikuuta 1778 Napoli – 2. lokakuuta 1855) oli italialainen roomalaiskatolinen piispa. Hänet nimitettiin Boianon piispaksi 4. kesäkuuta 1819 ja Nolan piispaksi 23. kesäkuuta 1828. Jälkimmäisessä virassa hän toimi, kunnes erosi tehtävistään mahdollisesti kuolinvuonnaan.Catholic- Hierarchy.org: Bishop Gennaro Pasca == Lähteet == Luokka:Italialaiset piispat Luokka:Katoliset piispat Luokka:Vuonna 1778 syntyneet Luokka:Vuonna 1855 kuolleet
Neuvostoliiton alle 20-vuotiaiden jääkiekkomaajoukkue

Liitto Neuvostoliiton jääkiekkoliitto Päävalmentaja Robert Cherenkov https://www.eliteprospects.com/team/1713/soviet-union-u20/team-staff-history Viitattu 28.7.2024 Sarjataso Ei pelaa enää Eniten pisteitä Pavel Bure: 39https://www.eliteprospects.com/team/1713/soviet-union-u20/stats/all- time?sort=PTS Viitattu 28.7.2024 Ensimmäinen peli Neuvostoliitto 6–2 Suomi (Leningrad, Neuvostoliitto; 27. joulukuuta 1973) Suurinumeroisin voitto Neuvostoliitto 19–1 Itävalta (Augsburg, Länsi-Saksa; 27. joulukuuta 1980) Suurinumeroisin tappio Kanada 7–0 Neuvostoliitto (Winnipeg, Kanada; 26. joulukuuta 1981) Viimeinen peli (IVY) Neuvostoliitto 7–0 Saksa (Füssen, Saksa; 31. joulukuuta 1991) Maailmanmestaruuskilpailut kultaa: 8 hopeaa: 3 pronssia: 2 Mukaan on laskettu vain viralliset turnaukset vuosilta 1977–1992. Neuvostoliiton alle 20-vuotiaiden jääkiekkomaajoukkue edusti Neuvostoliittoa jääkiekon alle 20-vuotiaiden miesten maaotteluissa, muun muassa maailmanmestaruuskilpailuissa, vuosina 1973–1991. == Historia == Neuvostoliiton alle 20-vuotiaiden maajoukkue oli aikansa menestynein joukkue, ja se voitti seitsemän maailmanmestaruutta peräkkäin vuosina 1974–1980. 1980-luvulla sekä 1990-luvun alussa Neuvostoliiton pahimpana vastustajana voitiin pitää Kanadaa. Yleensä, jos Neuvostoliitto ei voittanut maailmanmestaruutta, sen voitti Kanada, pois lukien vuosien 1981 ja 1987 turnaukset, joista ensin mainitun voitti Ruotsi ja jälkimmäisen voitti Suomi. Vuoden 1987 turnauksessa Neuvostoliiton joukkue diskattiin Kanadan joukkuetta vastaan käydyn joukkotappelun seurauksena. Neuvostoliiton alle 20-vuotiaden jääkiekkomaajoukkue muuntautui Itsenäisten valtioiden yhteisön eli IVY:n alle 20-vuotiaiden jääkiekkomaajoukkueeksi kesken vuoden 1992 nuorten maailmanmestaruuskilpailujen. Neuvostoliiton valtio romahti 26. päivänä joulukuuta 1991, ja näin ollen joukkue vaihtoi nimensä 1. tammikuuta 1992 Neuvostoliiton alle 20-vuotiaiden jääkiekkomaajoukkueesta Itsenäisten valtioiden yhteisön alle 20-vuotiaiden jääkiekkomaajoukkueeksi. Joukkue voitti nuorten maailmanmestaruuden. Neuvostoliiton hajoamisessa syntyneet joukkueet ovat Venäjä, Valko-Venäjä, Kazakstan, Ukraina, Liettua, Latvia ja Viro. == Sijoitukset == * 1974 – kultaa (epäviralliset kisat) * 1975 – kultaa (epäviralliset kisat) * 1976 – kultaa (epäviralliset kisat) * 1977 – kultaa * 1978 – kultaa * 1979 – kultaa * 1980 – kultaa * 1981 – pronssia * 1982 – 4. * 1983 – kultaa * 1984 – kultaa * 1985 – pronssia * 1986 – kultaa * 1987 – _diskattiin_ * 1988 – hopeaa * 1989 – kultaa * 1990 – hopeaa * 1991 – hopeaa * 1992 – kultaa (IVY) == Katso myös == * Neuvostoliiton jääkiekkomaajoukkue * Venäjän alle 20-vuotiaiden jääkiekkomaajoukkue * Itsenäisten valtioiden yhteisö == Lähteet == * http://www.nationalteamsoficehockey.com/soviet_union.html === Viitteet === Luokka:Nuorten jääkiekkomaajoukkueet Luokka:Neuvostoliiton jääkiekko
Haaksirikkoiset (kirja)

Haaksirikkoiset on Brian Jacquesin kirjoittama Lentävä Hollantilainen -sarjan ensimmäinen osa. Kirjasarjan toinen osa on Enkelin käsky. Sarjassa on myös kolmas osa (Voyage of Slaves), jota ei ole suomennettu. == Juoni == Laiva Kirjan ensimmäinen osa alkaa Kööpenhaminasta vuonna 1620, jossa nuori mykkä poika pakenee kotoaan, jossa häntä kohdellaan kuin koiraa. Hän päätyy kokin apupojaksi laivalle nimeltä "Fleiger Hollander" ,Lentävä hollantilainen. Laivalla pojalle annetaan nimeksi Neb. Matkallaan laiva pysähtyy Esbjergin kaupungissa, jossa Neb tutustuu koiraan, jonka nimeää löytömaansa mukaan Tanskaksi. Matkan jatkuessa laivan kapteeni, Vanderdecken päättää purjehtia miehistön vastalauseista huolimatta Kap Hornin ympäri. Kap Hornilla laiva joutuu kuitenkin myrskyyn, jossa laivan rakenteet vaurioituvat. Myrskyn aikana ilmestyy enkeli ja kiroaa laivan ja tämän kapteenin. Koska Tan ja Neb ovat ainoat viattomat koko laivalla enkeli pelastaa heidät ja siunaa heitä ikuisella nuoruudella ja puheen lahjalla (Neb pystyy puhumaan ja kommunikoimaan Tanin kanssa telepaattisesti). Paimen Kirjan toisessa osassa Neb ja Tan haaksirikkoutuvat maihin Tulimaan rannikolle, jolloin Neb huomaa kykenevänsä kommunikoimaan koiransa kanssa. Kaksikon löytää rannalta paimen nimeltä Luis, joka pitää heistä huolta kolmen vuoden ajan ja opettaa Nebille espanjaa. Tänä aikana Neb ja Tan auttavat Luisia mm. paimentamaan lampaita. Kylä Kirjan viimeinen osa sijoittuu vuoden 1869 Englantiin, Chapelvalen kylään, jossa he auttavat kyläläisiä etsimään aarteen. Kolmannessa osassa päähenkilöt tunnetaan nimillä Ben ja Nat. === Henkilöitä === *Neb (Ben): Teini-ikäinen orpopoika, jolle enkeli antaa kyvyn puhua kaikkia maailman kieliä sekä kommunikoida koiransa kanssa ajatusten välityksellä. Poika ei myöskään vanhene. *Tan (Nat): Benin uskollinen, älykäs musta labradorinnoutaja. *Nabil: Arabi, joka antaa Nebille nimen "Nebukadnessar". *Petros: Kreikkalainen, joka toimii laivan kokkina ja joka ottaa Nebin apupojakseen keittiöön. * Philip Vanderdecken: Lentävän Hollantilaisen kapteeni. *Luis: Paimen, joka pitää huolta haaksirikkoutuneista. *Alex ja Amy Somers: Nebin ystäviä Chapelvalen kylässä. *Rouva Winn: Leski, joka majoittaa Benin luokseen ja myöhemmin adoptoi tämän. == Lähteet == Luokka:Englantilaiset nuorten fantasiaromaanit Luokka:Vuoden 2002 kirjat
Hymykuopat (albumi)

Hymykuopat on suomalaisen Kike Elomaan ensimmäinen musiikkialbumi vuodelta 1985. Albumin tuottanut VP Lehto, joka on myös tehnyt valtaosan levyn kappaleista. Levystä on julkaistu cd-painos vuonna 2012. == Kappaleet == # Hymykuopat # Sulhasen tähden # Mustat sukat # Lähiörakkaus # Suutele mua # Video # Kymmenen ruutua # Itke en lemmen tähden (alkup. Nur nicht aus Liebe weinen) # Kesällä kerran # Se sormus # Monen riidan jälkeen # Nyt se on loppu == Aiheesta muualla == * Albumin esittely Rocket Recordsin sivustolla Luokka:Vuoden 1985 esikoisalbumit Luokka:Kike Elomaan albumit
WASD

thumb|WASD WASD on usein tietokonepeleissä pelihahmon liikutteluun käytettävä nuolinäppäimistölle vaihtoehtoinen näppäinyhdistelmä. WASD-nuolinäppäimistö muodostuu W, A, S ja D -kirjainten painikkeista. Monissa tietokonepeleissä käytetään oletuksena WASD-näppäimiä liikkumiseen. Ensimmäisen persoonan peleissä WASD-yhdistelmällä pelihahmoa ohjataan eri tavalla kuin nuolinäppäimillä. Nuolinäppäimillä hahmoa käännetään oikealle ja vasemmalle ja liikutetaan eteen tai taakse. WASD-yhdistelmää käytettäessä hiirtä käytetään oikealla kädellä ohjaamaan hahmon näkökenttää ja suuntaa (ns. mouse look) ja A ja D-näppäimillä hahmo liikkuu sivuttain (strafe). WASD-näppäinten ympärillä oleville näppäimille voidaan useissa sovelluksissa määrittää muita toimintoja. Esimerkiksi räiskintäpeleissä on tavallista, että välilyönnistä loikataan, R-painikkeesta ladataan ase, E:stä reagoidaan pelimaailman esineisiin, ctrl- painikkeella hahmo kyykkää ja shiftiä painamalla kävelytahti kiihtyy juoksuksi. F-näppäintä käytetään yleisesti "toimintoihin", esimerkiksi oven avaamiseen tai laitteen aktivoimiseen.https://robots.net/tech/what-keys-to- press-for-online-gaming/ https://www.howtogeek.com/782930/press-f-to-pay- respects-what-does-f-mean-online/ WASD-yhdistelmän syntyhetkeä on vaikea määritellä. Sitä käytettiin varhain esimerkiksi Telengard-pelissä vuonna 1982. Nuolinäppäimet olivat oletusasetuksena vielä muun muassa peleissä Doom (1993), Quake (1996) ja Quake 2 (1997). System Shock käytti 1994 ASDX- näppäinyhdistelmää ja Descent (1995) AZ ja QE -näppäimiä. Half-Life ja Starsiege Tribes käyttivät vuonna 1998 oletuksena WASD-näppäimiä sekä Quake 3 vuonna 1999. Näppäinyhdistelmän yleistymiseen vaikutti Quaken maailmanmestari vuodelta 1997, Dennis ”Thresh” Fong, jonka ohjeissa Thresh’s Quake Bible tämä näppäinyhdistelmä annetaan. Threshin asetustiedosto tuli myös Quake 2:n mukana, tosin se täytyy ottaa käsin käyttöön kirjoittamalla konsolille `exec thresh.cfg`. ==Lähteet== Luokka:Tietokoneen näppäimet Luokka:Videopelaaminen